Lasse Lucidor

Lasse Lucidor «den olycklige» (1638–1674) var en svensk lærer, lyriker, forfatter og visesanger.


== Liv ==
Foreldrene, Johan Erichsson og Kristin Larsdotter, døde tidlig, og morfaren, admiralløytnant Lars Strusshielm overtok ansvaret for den foreldreløse gutten.
Lucidors oppvekst- og studieår var omflakkende, sammen med bestefaren oppholdt han seg i nordtyske byer, som Stralsund og Stettin. Etter Strusshielms død overtok sannsynligvis den svenske generalguvernøren av Pommern, Carl Gustaf Wrangel, ansvaret for ham. Lucidor ble utdannet ved universitet i Greifswald fra høsten 1655 og deretter i Leipzig fra 1659. Like før jul 1659 ble han utvist fra Leipzig etter en krangel med noen av byens vektere. I 1661 reiste han til Frankrike for å studere språk, men på grunn av pengemangel returnerte han til Sverige i 1662.
Han underviste deretter noen år i Uppsala, men han var av den oppfatning at det var «tokot at sälja sin frihet för några hundrad riksdaler om året», og slo seg ned i Stockholm der han livnærte seg av å skrive leilighetsdikt.

Lasse Lucidors korte liv endte i en kårdeduell med løytnant Arvid Christian Storm, en senere kommandant i Fredrikstad. Duellen startet etter en opphetet ordveksling på kroen Källaren Fimmelstång. 


== Verk ==
I Lucidors levetid ble skriftene hans spredt som  skillingstrykk. I 1689 kom hans samlede verk ut under den fullstendige tittelen Helicons blomster | Plåckade ok | wid åtksilliga tillfällen utdelte | af | LUCIDOR den olycklige | Det är | Alle de poetiske skrifter | som författade blefne af | Lasse Johansson. Samme samling ble gitt ut på ny i 1835, og i 1865 kom en ny utgave med noen flere dikt. Fredrik Sandwall publiserte en moderne utgave i 1914-30 og Stina Hansson i 1997.Lasse Lucidor satt et halvt års tid i fengsel for bryllupsdiktet Giljare Kvaal («Frierens kvaler»), som han uoppfordret skrev til  friherre Konrad Gyllenstiernas bryllup. På den tiden var det forbud mot bryllups- og gravferdsdikt som ikke var uttrykkelig bestilt, og Gyllenstierna ble i tillegg fornærmet over skildringen av den utholdende beileren, og fordi poeten hadde unnlatt å liste opp alle Gyllenstiernas titler. Lucidor ble frikjent for påstanden om at teksten var fornærmende, men ble satt i fengsel fordi han hadde forbrutt seg mot forbudet mot uoppfordrede bryllupsdikt. På grunn av symbolverdien av å sette en forfatter i fengsel for noe han har skrevet, er Lucidor av ettertiden blitt oppfattet som en tidlig representant for den fri dikter, en som skriver etter sitt eget hjerte. Nils Ferlin hyllet ham i På källaren Fimmelstången, der Lucidors banemann håner ham og diktene hans før duellen starter. Inspirert av Lucidors stormfylte liv skrev Torbjörn Säfve en roman med samme tittel som Lucidors mest kjente vise, Skulle jag sörja då vore jag tokot. Gustaf Fröding parafraserte samme dikt i Ett Helicons blomster.
På 1700-tallet ble Lucidor neglisjert, men Carl Michael Bellman kjente til ham, jfr. Fredmans epistler nr. 24: «Jag skull' supa om ni tror, Liksom Runius, Lucidor.»

Musikken til salmene og visene ble ikke skrevet ned i Lucidors levetid og er derfor gått tapt. Et unntak er de tre åndelige sangene "Herre Gud för tigh jag klagar", "O Syndig Man" og "O Ewigheet", da melodiene til disse ble trykt i en koralbok fra 1697.


== Se også ==
Samuel Columbus skrev om Lasse Lucidor


== Referanser ==


== Litteratur ==
Där skalden Lucidor dräptes. Stockholm. 1943. 
Nya bidrag till Lucidors biografi. Uppsala. 1934. 
Cullhed, Anders (1993). ”Barockpoeten Lucidor”. Solens flykt (Stockholm : Bonnier, 1993) 2),: ss. 39-58. Libris 2006485
"Bröllopslägrets skald och bårens": en studie i Lucidors tillfällesdiktning. Göteborg. 1975. ISBN 91-7222-113-5. 
Hansson, Stina (2000). ”Gudar, repertoar och svenskhet: exemplet Lucidor”. Gudar på jorden / Stina Hansson & Mats Malm (red.) (Eslöv : Brutus Östlings bokförl. Symposion, 2000): sid. 403-414. Libris 3311892
Johansson, Margareta (1996). ”Nya bidrag till Lucidors biografi”. Släkt och hävd (Stockholm) (Stockholm : Genealogiska föreningen, 1950-) 1996,: sid. 65-76. ISSN 0489-1090. ISSN 0489-1090 ISSN 0489-1090. Libris 2208081
Skalden Lucidor. Falun: Karlfeldt-samf. 1991. ISBN 91-85014-61-3. 
Om Lars Johansson Lucidor, hans levnad och andliga diktning. [Trelleborg]: [förf.] 1974. 
Till Lucidors biografi. Uppsala. 1932. 
Lars Johansson Lucidor: en litterär studie. Stockholm: förf. 1872. 
Ryktets förvandlingar: Stiernhielm, Lucidor och Runius bedömda av 1700-talet : en studie i den litterära kritikens utveckling i Sverige = [Les tours de la renommée : Stiernhielm, Lucidor et Runius jugés par le XVIIIe siècle] : [thèse sur le développement de la critique littéraire en Suède]. Lund: Gleerup. 1974. ISBN 91-40-03456-9. 
"Dygden har jag platt försummat": romanen om Lasse Lucidor. Stockholm: Rabén Prisma. 1995. ISBN 91-518-2685-2. 
Skulle jag sörja, då vore jag tokot: en bok om Lucidor. Örebro: Samspråk. 1990. ISBN 91-86020-93-5. 


== Eksterne lenker ==
(en) Lasse Lucidor – kategori av bilder, video eller lyd på Commons 
Minatas presentasjon av dikt av Lucidor.
Lasse Lucidor, presentasjon i Litteraturbanken.